ബംഗളൂരുവില് കനത്ത മഴ, വെള്ളക്കെട്ട്, ട്രാക്ടറിലേറി വിമാനത്താവളത്തിലെത്തി യാത്രക്കാരന് ബംഗളൂരു: കനത്തമഴയെ തുടര്ന്ന് കര്ണാടകയില് വെള്ളപ്പൊക്കം. ബംഗളൂരു നഗരത്തിലെ പലയിടത്തും ജനജീവിതം സ്തംഭിച്ച നിലയിലായി. ബംഗളൂരു കെംപഗൗഡ വിമാനത്താവളത്തിലേക്കുള്ള വഴി വെള്ളക്കെട്ടായതിനാല് രൂക്ഷമായ ഗതാഗത തടസമുണ്ടായി. വെള്ളക്കെട്ട് ഒഴിവാക്കാനായി യാത്രക്കാരന് ട്രാക്ടറിലേറി വിമാനത്താവളത്തിലെത്തിയ വീഡിയോ വൈറലായി. നിരവധി വാഹനങ്ങളാണ് എയര്പോര്ട്ടില് പ്രവേശിക്കാന് കഴിയാതെ റോഡില് നിരനിരയായി കിടക്കുന്നത്. ലഗേജുമായി നിരവധി യാത്രക്കാരും വാഹനങ്ങളില് കുരുങ്ങിക്കിടക്കുകയാണ്. കനത്ത മഴയില് കൊനപ്പന അഗ്രഹാരയില് ഒരാള് ഷോക്കേറ്റ് മരിച്ചു. വീട്ടില് വെള്ളം കയറി ഷോര്ട്ട് സര്ക്യൂട്ട് ഉണ്ടായതിനെ തുടര്ന്നാണ് മരണം. അതേസമയം, ഈ മാസം 15 വരെ കനത്ത മഴയുണ്ടാകുമെന്ന് കാലാവസ്ഥ നിരീക്ഷണ കേന്ദ്രം മുന്നറിയിപ്പ് നല്കി.